Mainos julkaistiin helmikuussa, minkä jälkeen osa kuluttajista on kommentoinut mainosta rasisistisin sanakääntein sosiaalisessa mediassa ja sanonut boikotoivansa Felix-tuotteita.

– Aluksi sanailu oli vähäisempää, mutta viime viikonloppuna muutama henkilö alkoi tykittää Twitter-tiliämme (törkeillä) alatyylisillä viesteillä ja sanoi boikotoivansa tuotteitamme, kertoo Orkla Foods Finlandin viestintä- ja vastuullisuuspäällikkö Emma Vironmäki.

– Ajattelin ensin, etten sen kummemmin puutu asiaan, mutta maanantaina minulle kasvoi sarvet päähän ja kirjoitin Twitteriin vastauksena heidän boikottiinsa "Ei haittaa meitä!". Tuumin, että tulkoon vaikka potkut, mutta tätä ei nyt pidä kuunnella, sanoo viestintä- ja vastuullisuuspäällikkö Vironmäki.